Võrredes üldise tasemega, küsitakse toa eest hotellis-hostelis-motellis kohati üüratut hinda ning turisti masendab kallis laevapilet mägijärvel. Ööbimise iseenesest leiab suhteliselt kergesti, ka iga kolmas maja pakub vaba  tuba. Turismiäriga on tehtud suurepärast tööd: linnades asuvad tasuta kaartidega infopunktid, matkarajad on korralikult hooldatud ja sildistatud. Mitmekülgset tegevust jätkub nii palju, et keeruline on otsustada, mida kõigest ühe nädalaga ette võtta.